НЧ „Васил Левски 1925” село Елшица

 О Т Ч Е Т НА ДЕЙНОСТА НА НЧ „Васил Левски 1925” за 2018 г

 НЧ „Васил Левски 1925”е единственият културно-информационен център за селището и се стреми да задоволява потребностите на населението с художествена литература ,достъп до интернет ,справки и информационни услуги най-вече да разнообразява културният живот на всички,чрез формациите към него.

 Библиотеката разполага с 11634 тома литература , от които новозакупени през 2018г – 28.Има действаща интернет-читалня с 3 компютъра ,което позволява свободен достъп до глобалния свят.Читателите са 121 , а раздадените книги 3500.През летният сезон и ваканциите е много оживено,но зимата ,поради липса на отопление се отчита известен спад на посещенията.През 2018 година с дофинансиране от Общината по проект вече има лаптоп.

 Друг спечелен проект е:”Винария 2018”-празник на виното и песента и Конкурс за най-добро домашно вино , което е запазена емблема за Читалището. Над 250 участника, много гости и 45 винари се състезаваха в престижния конкурс. Народното веселие, кръшните хора и песни превърнаха това събитие в незабравимо.

 „Да покажем ,че можем” е проекта за пътувания ,финансиран също от Община Панагюрище.ЖВГ „Дива”с р-л Силвия Ненкова участва в Националния фолклорен фестивал Леденика и Белоградчик . Достойно с втора награда се представиха те също в „Ха надпей ме „с.Левски и Международният фолклорен фестивал в Дорково.Защитиха във Велико Търново званието си Представителен на ЦИОФФ и ФА „Звездица ясногрейница „с р-л В.Гиздова. ТФ”Елша „ ,водена от Диляна Александрова успешно защити името на Читалището на фестивала в Дорково.

 Гордост е и 2-то място на Кукерската група от Международният маскараден фестивал „Кукове „гр.Раковски и 200 левовата парична награда.

 През 2018 година в Читалище „В.Левски 1925” се извършиха със собствени и дарени средства следните ремонти дейности:

-Подмяна на входна врата читалищна сграда с РВC дограма за 1400 лева.

 - Освежаване предверие- фоае , облицовка на колони и подмяна на пердета на първия етаж.

 - Поставяне на интериорна врата на стаята на библиотекарката.

 - По предписание на РЗИ освежаване на гримьорната и подмяна на прозорците вътре и в коридора.

 Във връзка с празника на селото бе подготвена авторска фото-изложба на младата фотолюбителка А.Минкова с финансовата подкрепа на читалището,която предизвика голям интерес и смятаме това да стане традиция.Табла и витрини ,посветени на бележити дати и събития като –Ботев ,Левски, Деня на Европа , Безгрижно детство и други също са част от художествено-творческата работа през годината.

 Литературната среща с Нидал Алгафари и представянето на последните му 4 книги ,премина при голям интерес..

 Участието на Читалището като партньори в родовата среща на новозакупилите хора къщи в селото и народния певец - Володя Стоянов-“Добра среща”през месец август показва намерението на настоятелството да се търсят иновативни форми за приобщаване различните общности към родолюбивата и доброволческа инициатива.

 Празник на детето,рисунки на асфалт и множество занимания през лятната ваканция-като четене на открито, игри с балони и въже, дневни дискотеки и караоке-това са мероприятията с адресант-децата и гостите на Елшица.

 Бабин ден ,Деня на будителите и честване Деня на християнското семейство са наложила се традиция , съвместна с Пенсионерския клуб.

 Празникът на селото и Кукерският празник-Джумал са събитията , които също са традиция за Елшица в основата на която стои Читалището и неговите самодейци.

 Освен с преносим компютър с допълващата субсидия от 700 лева самодейките имат нови зелени копринени панагюрски кърпи от проекта „Пременени , натъкмени с нови кърпи забрадени”.

 Библиотекарят е преминал тази година на два обучителни тематични семинари, организирани от РБ „Н.Фурнаджиев „гр.Пазарджик в с.Баня и Рожен , две инф. срещи на ОИЦ Пазарджик и една на МИГ „Панагюрище ,Стрелча , Лесичово”.

 Този отчет беше приет на Общото отчетно-изборно събрание ,проведено на 28.02.2019 година.С пълно мнозинство беше преизбрано същото ръководство с председател Бонка Ненкова за още един мандат.На 15 март излезе и регистрацията на Читалището в Търговския регистър.

Изготвил :Г.Томева Председател Б.Ненкова